Diari Oficial de la Generalitat Valenciana


Sumari del DOGV 8029, del 28-04-2017 (2017/2707)

Notificació de la sentència dictada en el procediment de guarda i custòdia número 899/2016.
-------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2707


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 899/2016. [2017/2707]  
Família, guarda, custòdia o aliments de fills menors no matrimonials no consensuats número 000899/2016-A  
Demandant: Cecilia Carolina Alias Gálvez.  
Procuradora: Amparo Pont Pérez.  
Demandat: Daniel Urrutia Vargas.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant este edicte faig saber que en les actuacions de família, guarda, custòdia o aliments de fills menors no matrimonials no consensuats 000899/2016, a instàncies de Cecilia Carolina Alias Gálvez, representat per la procuradora Amparo Pont Pérez, contra Daniel Urrutia Vargas, en situació de rebel·lia, en què, en data 21 de març de 2017, s'ha dictat la sentència que té la part dispositiva que és com segueix:  
  
«Estime parcialment la demanda formulada per la representació processal de Cecilia Carolina Alias Gálvez contra Daniel Urrutia Vargas, i dispose les mesures següents:  
1. Que la filla menor quede sota la guarda i custòdia de la seua mare, Cecilia Carolina Alias Gálvez, sent-ne l'exercici exclusiu de la pàtria potestat per a Cecilia Carolina Alias Gálvez.  
2. Com a sistema de visites paternofilial, dispose, de conformitat amb l'article 94 del Codi Civil, no fixar cap sistema de visites, sense perjudici que s'inste posteriorment per les parts i s'acredite que serà beneficiós per a la menor.  
3. La pensió alimentària a favor de la filla menor serà a càrrec de Daniel Urrutia Vargas, que es fixa en la quantitat de 180 €/mes, quantitat que haurà d'ingressar en el compte que designe Cecilia Carolina Alias Gálvez, en els primers cinc dies de cada mes, amb l'actualització d'acord amb les variacions de l'índex de preus de consum. Les despeses extraordinàries de la menor s'abonaran a mitges.  
Cada part abonarà les costes processals causades a instància seua i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha acordat. El recurs haurà d'interposar-se per escrit dins del termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 € número del procediment amb quatre dígits - dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.»  
  
I perquè valga de notificació de forma deguda a Daniel Urrutia Vargas, en rebel·lia, expedisc i firme aquest edicte.  
  
València, 29 de març de 2017.- El lletrat de l'Administració de justícia: José Esteban Briz Recio.